Lübeck

A Ciudat Hanseatica de Lübeck (en alemán Hansestadt Lübeck, pronunciato ), en danés Lybæk, en baixo alemán Lübęk, pronunciato [ˈlyːbɛːk], en polabo Liubice) ye a segunda ciudat mas gran d'o estato de Schleswig-Holstein, en o norte d'Alemanya, y un d'os prencipals puertos d'Alemanya. Situata a cantos d'o río Trave, estió mientres muitos sieglos a "capital" d'a Liga Hanseatica ("Reina d'a Hansa") y, debito a o suyo patrimonio en estilo arquitectonico gotico báltico, ye reconoixita por a UNESCO como Patrimonio d'a Humanidat. En 2005 teneba una población de 213.983 habitants. O casco antigo de Lübeck ye una isla encerrata por o río Trave. A canal Elba–Lübeck conecta o Trave con l'Elbe. Atro río important amán d'ista ciudat ye o río Wakenitz. L'Autobahn 1 conecta Lübeck con Hamburgo y Dinamarca (Vogelfluglinie). O barrio de Travemünde ye un destín vacacional y puerto de ferrys situato en a costa d'a mar Baltica. Puestos d'intrés Casa d'a ciudat. Seu (Lübecker Dom). Ilesia de Santa Katharina (Katharinenkirche). Ilesia de Santa María (Marienkirche). Holstentor. Hespital d'o Santo Esprito. Burgtor. Kaisertor. Gastronomía Lübeck ye famosa por a suya industria d'o marzapán. Seguntes a lienda local, o marzapán se fació por primera vegada en Lübeck, posiblement en respuesta a un asedio militar d'a ciudat u una anyada de fambrera. A historia, talment apocrifa, ye que a ciudat se quedó sin toz as birollas fueras d'as almendras almagazenadas y o zucre, que s'utilizaban pa fer focazas de "pan" de marzapán. Atros creyen que o marzapán s'inventó en Persia bellas cientas d'anyadas antis que Lübeck afirmase haber-lo inventau. O productor mas conoixiu ye Niederegger. Personalidaz naixitas de Lübeck Willy Brandt (1913–1992), politico. Fritz Bringmann (1918-2011), comunista. Franz A Holly (1747-1783), compositor. Heinrich Mann(1871-1950), novelista. Thomas Mann(1875-1955), novelista. Ciudaz achirmanadas Kotka (Finlandia). Venecia (Italia). Wismar (Alemanya). La Rochelle (Francia). Klaipėda (Lituania). Kawasaki (Chapón). Szczecin (Polonia). Bergen (Noruega). Visby (Suecia). Spokane (Estaus Unius). Se veiga tamién Travemünde Vinclos externos (de) Pachina oficial (de) Lovebridge Lübeck